Debrecen

Debrecen [ˈdɛbrɛt͡sɛn] lii Uŋgar nubben stuárráámus kaavpug Budapest maŋa. Kaavpug lii Uŋgar nuorttâuásist Romania rääji aldasijn. Debrecenist ääsih 200 974 olmožid (1.1.2021). Kaavpug vijđodâh lii 461,66 km. 

Debrecen lii lamaš Jyväskylä ustevvuotâkaavpug ive 1970 rääjist.

 Historjá 
Kaavpug nommâ (häämist Debrezun) mainâšuvvoo vuossâmuu keerdi ive 1235.

Viehâdâh
Ässeeloho

 Debrecen ollâopâttâh 
Debrecenist lii Uŋgar puárásumos ollâopâttâh, mon toimâ lii jotkum puáđhuhánnáá siämmáá saajeest. Ollâopâttâh madduuh láá jo ivveest 1538. Onnáá peeivi Debrecen ollâopâttuvâst loheh suullân 30 000 uápped 14 tieđâkoddeest. Ive 1927 rääjist Debrecen ollâopâttuvâst lii toimâm kesiškovlâ, mii fáálá uŋgarkielâ kuursâid olgoeennâmláid. 

 Debrecen kukkákarnevaal 
Porgemáánust Debrecenist uárnejuvvoo pegâlmâs kukkákarnevaal (). Karnevaal lii juhlum Uŋgar aalmuglâšpeeivi kunnen porgemáánu 20. peeivi ive 1966 rääjist.

Kukkákarnevaaleh pišteh onnáá peeivi suullân oho. Ohjelmist láá puohlágáneh konserteh, párnáitábáhtumeh já teatterčaitâlmeh. Stuárráámus tábáhtume lii kuittâg ain kukkápaaraat porgemáánu 20. peeivi. Paratist láá fáárust jieškote-uvlágáneh váávnuh, moh láá čiŋâttum kukkáiguin. Kukkákarnevaal lii uáli pivnohis tábáhtume, já tom puátih meid ennuv turisteh keččâđ.

 Ustevvuotâkaavpugeh 
Debrecen ustevvuotâkaavpugeh láá:

 Brno, Čekki
 Cattolica, Italia
 Jyväskylä, Suomâ
 Klaipėda, Liettua
 Limerick kreivikodde, Irland
 Lublin, Puola
 New Brunswick, New Jersey, Ovtâstum staatah
 Tavenuorttâlâš haaldâtlâš pirrâdâh, Moskova, Ruoššâ
 Oradea, Romania
 Paderborn, Saksa
 Patras, Kreikka
 Rishon LeZion, Israel
 Pietari, Ruoššâ
 Setúbal, Portugal
 Shumen, Bulgaria
 Syktyvkar, Ruoššâ
 Taitung, Taiwan
 Toluca, Meksiko
 Tongliao, Kiina

Fáádást eres soojijn

 Debrecen kaavpug virgáliih nettisiijđoh 

 Käldeeh 

Luokka:Uŋgar kaavpugeh